Alates 19. sajandi algusest oli Pettusesaar koht, kuhu hülgekütid said Antarktika tormide ja jäämägede eest peitu minna. 1906. aastal asutas Norra-Tshiili vaalapüügifirma baasi, see ettevõtmine pani ka lahele nime Whalers Bay. Seal keedeti vaaladest õli ning nendes suurtes roostes tünnides hoitigi vaalaõli. 1931. aastal muutus see tegevus majanduslikult  mõttetuks. 1969. aastal toimunud vulkaanipurse aga mattis juba varem mahajäetud asula osaliselt enda alla. Saarel on olnud ka palju teadusuuringute baase, kuid vulkaan on nende hävitamise eest korduvalt hoolt kandnud. Aastal 2000 oli saarel vaid hispaanlaste ja aregentiinlaste baas, needki kasutuses vaid suvel.